علمت “كود”، من مصادر متطابقة، أن الطريق الوطنية رقم 13 اللّي كتربط بين مدينتي “آزرو” و”تمحضيت” لا زالت مقطوعة منذ الساعات الأولى من صباح اليوم الأحد، بسبب داك التساقطات الثلجية اللّي طاحت بشكل قوي. وحسب المصادر نفسها، فإن فرق تقنية من المديرية الإقليمية ديال وزارة التجيهز تسابق الزمن من قبيلات باش تفتح حركة السير على هاد المحور الطرقي اللّي مزالين عباد الله عالقة فيه بداخل الطنوبيلات ديالهوم. وقال أحد المسافرين اللي مشا من كازا لإفران وداز لمنطقة تمحضيت أنه مزال عالق فبلاصتو. كما تحدث عن ما أسماه “تقصير” ديال الجهات المختصة المكلفة بإزالة هاد الثلوج. مصدر من داخل مديرية التجهيز أوضح أنه كاين تعبئة كبيرة ديال آليات ومعدات إزالة الثلوج وهاد العمليات المكثفة مزال متواصلة لحدود الساعة. 
عاجل. الثلوج قطعات الطريق بين آزرو وتمحضيت